**A LEXUS NX BIZONYULT EGYESÜLT KIRÁLYSÁG LEGJOBB HIBRID AUTÓJÁNAK**

**Az Egyesült Királyság egyik legnagyobb, használt és új autókkal foglalkozó kereskedelmi honlapja, az Auto Trader nemrégiben bejelentette, hogy a Lexus NX 300h bizonyult Britannia legjobb hibrid modelljének a 2020 Új Autói szavazásukon. A közepes méretű lxus SUV egy olyan megmérettetésen győzött, ahol idén több mint 181.000 autós adta le a voksát kedvenceire.**

Az Auto Trader mintegy 181.000 autós véleményét tükröző szavazásán az Európában 95%-ban környezetbarát öntöltő hibrid elektromos autókat értékesítő japán luxusautógyártó, a Lexus bizonyult a legjobb hibridnek.

*“Nem meglepetés a Lexus NX 300h-t látni az Auto Trader ‘Legjobb hibrid autók’ listájának élén, hiszen a Lexusok minőségi tervezése, intelligens hajtási technológiája és luxuskivitelű utastere mindmáig megkérdőjelezhetetlen. Ahogy az egyik tulajdonos fogalmazott: Sosem volt még ilyen kifogástalan minőségű autóm. Még a legapróbb öltés is pontosan a helyén van. Nem zörög, nem nyikorog, és minden részletét gyönyörűen kidolgozták.”* – avat be az Auto Trader szerkesztőségi igazgatója, Erin Baker.

2014-es európai bevezetése óta az NX a Lexus öntöltő full hibrid SUV-kínálatának központi modellje. Hatékony hajtáslánca csendesen, kifinomultan, hihetetlenül takarékosan és tisztán működik. A WLTP tesztciklusban mért üzemanyag-fogyasztás az elsőkerékhajtású változatnál 7,0 l/100 km, az összkerékhajtású modell esetében pedig – amiben a Lexus kis tömegű és kompakt méretű E-Four rendszere működik – csupán 7,2 l/100 km, míg a CO₂-kibocsátás 159, illetve 162 g/km. Sokoldalúan kialakítható felszereltségének köszönhetően az NX mind a minőség, mind pedig a fejlett technológia és a sportos teljesítmény tekintetében tökéletesen megfelel a vásárlók elvárásainak. Mindegyik modellváltozathoz alapáron jár a rengeteg aktív biztonsági és vezetéssegítő rendszert magában foglaló Lexus Safety System+ csomag.

*“Köszönjük az Auto Trader és az olvasók megtisztelő véleményét. Ez nagyon sokat jelent számunkra; részint azért, mert itt maguk az autósok döntöttek, részint pedig azért, mert véleményük szerint az NX nemcsak a prémium kategória, hanem a teljes piac legjobb hibrid autója. Ez azt mutatja, hogy az NX – és minden más modellünk – összes részletmegoldását jellemző minőség a folyamatos siker záloga.”*- kommentálja az NX-nek ítélt rangos elismerést Ewan Shepherd, a Lexus UK igazgatója.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: zsombor.varga@toyota-ce.com